Egunak egin du (telebista saioa)

Egunak egin du ETB 1eko telebista saioa da. Astelehenetik ostegunera emititzen da euskaraz, late night ordutegian. Urteak ziren Euskal Telebistak ordutegi honetarako saiorik egiten ez zuena.

Programaren atal pilotoa 2019ko ekainaren 27an eman zuten eta Iker Galartza aktorea izan zen aurkezlea. Atal hark ordea, audientzia eskasa eman zuen eta irailean, denboraldi berria, aldaketa batzuekin hasi zen.

Ofizialki, 2019ko irailaren 2an hasi zen Egunak egin du eta pilotoarekin konparatuta, egin zuten aldaketarik nabarmenena, aurkezle aldaketa izan zen. Iker Galartza kendu eta bere ordez, Klaudio Landa jarri zuten.

2019ko urriaren 17an, Euskal Telebistak ostegunetan zuen hutsunea betetzeko, Egunak egin du saioaren debatea estreinatu zuten, beraz saioa bi ordukoa izatera pasa zen astean behin. 22:15etatik 23:15etara debate serioa eta 22:15etatik 00:15etara betiko formatua. Formatu honek bost astez iraun zuen, 2019ko abenduaren 12ra arte.

Saioak audientzia datu txarrak eman zituen eta 2020ko urtarrilaren 28tik aurrera formatua aldatu zuten. Data honetatik aurrera lehiaeta bihurtu zen saioa. Aldaketa honek ordea, ez zuen audientzian eragin, datu txarrekin segitu zuen eta martxoaren 25ean azkeneko saioa eman zuten.

Egunak egin du tertuliak eta lehiaketak audientzia txarrak eman zituzten. Debateak aldiz, datu hobea lortu zuen (ordutegi ezberdinean ematen zuten). Hori dela eta, 2020ko otsailaren 3an, Eztabaidan saioa estreinatu zuten Klaudio Landarekin. Debatearen berdina zen, baina izenburua aldatuta. Guztira 7 atal eman zituzten astelehenetan, 22:30etan, ETB 1en.

Martxoaren 18an Gure kasa saioak azkeneko atala eman zuen 21:30etako ordutegian. Hutsune hori betetzeko, Eztabaidan egunero jartzea erabaki zuten. Martxoaren 23tik aurrera, astelehenetik ostegunera emititzen hasi ziren 21:30etan.

Saioaren azalpena

Tertulia 
Klaudio Landak, egunero kolaboratzaile talde ezberdin bat edukiko du. Hauen artean, munduan gertatu diren albisteak landuko dituzte umore puntutik eta solasaldia egingo dute. Gainera, kolaboratzaileek beraien anekdotak kontatuko dituzte eta jolasak ere izango dira tartean. Umore lotsagabea izango da saioko protagonista eta lagun artean ongi pasatzea da helburua.

Kolaboratzaileen artean, profil guztietako lagunak izango dira: aurkezleak, kantariak, antzezleak, aktoreak…

Debatea 
Debatearen formatua tertuliaren antzekoa da.

Kasu honetan, saioak kutsu serioa du eta politikako gaiei buruz hitz egiten dute. Kolaboratzaileak ere ezberdinak dira eta umorea landu beharrean, gai serioak lantzen dituzte.

Debatean ez da jolasik egiten, gaiei buruz eztabaidatu bakarrik.

Lehiaketa 
Lehiaketaren funtzionamentua Pasapalabra saio ezagunaren berdina da. Lehiakide bakoitzak bi pertsona famatu ditu eta saioan zehar galderak erantzungo dituzte segunduak irabazteko.

Saio amaieran, lortutako segundo guztiekin galdera sorta bana erantzun beharko dute lehiakideek. Guztiak asmatuz gero, zakua eramango dute. Saio bakoitzean 100€ pilatzen dira zakuan.

Kolaboratzaileak 

 Iñigo Agirre
 Andoni Agirregomezkorta
 Ainhoa Aierbe
 Fernando Alberdi
 Markel Alberdi
 Anjel Alkain
 Kaitin Allende
 Irati Anda
 Aneguria
 Joseba Arguiñano
 Anabel Arraiza
 Miren Arrieta
 Nerea Arriola "Super Txope"
 Gari Arroyo "Garilin"
 Aitzol Atutxa
 Abel Barriola
 Mikel Bermejo
 Maria Blanco
 Esti Curiel

 Maria Cruishank
 Mikel Elizegi
 Onintza Enbeita
 Imanol Epelde
 Angel Erro
 Ainhoa Etxebarria
 Joseina Etxeberria
 Ibon Fernandez
 Xabin Fernandez
 Nerea Garmendia
 Ana Goitia
 Iker Gurrutxaga
 Asier Hormaza
 Julian Iantzi
 Paulino Ibargoien
 Anne Igartiburu
 Itziar Ituño
 Josebe Iturrioz

 Hodei La Vega
 Agin Laburu
 Maider Lazkano
 Xabi "Jabato" Lopez
 Mirari Martiarena
 Axi Muniain
 Miren Nogales
 Ainara Ortega
 Alex Padilla
 Nerea Rodriguez
 Mitxel Santamarina
 Alex Sardui
 Ilaski Serrano
 Fariba Sheikhan
 Xabi Solano
 Idoia Torregarai
 Iban Zital

Denboraldiak

Atalak eta audientziak

Pilotoa (Aurkezlea: Iker Galartza)

Tertulia (Aurkezlea: Klaudio Landa)

Debatea (Aurkezlea: Klaudio Landa)

Lehiaketa (Aurkezlea: Klaudio Landa)

Erreferentziak

Kanpo estekak 
 Webgune ofiziala

ETB1eko saioak